เหมือนจะเป็นเริมที่ขาหนีบค่ะ สามารถมีอะไรกับแฟนได้มั้ยคะ หรือใส่ถุงยางจะป้องกันได้มั้ยคะ
สวัสดีค่ะ Doomilk Pimonwan,หากเป็นเริมจริง และแฟนยังไม่เคยเป็นเริมมาก่อน หากมีเพศสัมพันธ์ ก็จะมีโอกาสติดเชื้อและเป็นเริมได้ ส่วนการใส่ถุงยางอนามัยป้องกัน ก็จะช่วยลดโอกาสการติดเชื้อลงได้ แต่ไม่สามารถป้องกันได้ 100% แต่หากแฟนเคยเป็นเริมมาก่อนแล้ว ก็จะมีเชื้ออยู่ในร่างกายแล้ว ดังนั้น แม้จะติดเชื้อไปอีก ก็อาจจะไม่มีอาการอะไรก็ได้ค่ะอย่างไรก็ตาม โดยปกติ เริมจะเป็นที่บริเวณเยื่อบุของอวัยวะเพศมากกว่าที่บริเวณขาหนีบ ดังนั้น รอยโรคที่ขาหนีบ อาจไม่ใช่เริมก็ได้ แต่อาจเป็น- งูสวัด ซึ่งจะเป็นผื่นที่เป็นตุ่มน้ำใสอยู่กันเป็นกลุ่ม และมีอาการปวดแสบปวดร้อนร่วมด้วย บางรายอาจมีอาการไข้ ปวดศีรษะ ปวดเมื่อยตัว คลื่นไส้ อ่อนเพลีย ปวดท้อง ร่วมด้วย หลังจากนั้น ตุ่มน้ำจะค่อย ๆ แห้งตกสะเก็ดไปใน 7-10 วัน- เป็นผื่นแพ้สัมผัสหรือระคายเคืองต่อสารต่างๆ ซึ่งมักจะมีอาการคันร่วมด้วย- ผื่นจากด้วงก้นกระดก จะมีอาการคัน และแสบร้อนร่วมด้วย- ผื่นจากการโดนแมลงสัตว์กัดต่อยต่างๆดังนั้น หากไม่แน่ใจว่าเป็นเริมหรือไม่ แนะนำควรไปพบแพทย์เพื่อรับการตรวจวินิจฉัย หรือหากเป็นเริมจริง และแฟนยังไม่เคยเป็น แนะนำควรงดการมีเพศสัมพันธ์ไปก่อนจนกว่าจะหายจากโรคค่ะ